text: 'Parir al segle XXI' guanya dos premis Webby - À Punt
  El docuweb coproduït per À Punt Mèdia, Barret Cooperativa i Lab RTVE ha sigut reconegut pel públic dins de la categoria de Millor disseny responsiu/adaptatiu per a mòbil
  Els premis Webby (Webby Awards) són atorgats per l'Acadèmia Internacional d'Arts i Ciències Digitals de Nova York, i es consideren el major reconeixement mundial que poden tindre les pàgines web en diverses categories
  19 de maig 2021 - 12:01
  Parir al segle XXI ha sigut reconegut com a guanyador del premi Webby i del Webby de votació popular a la categoria de Millor disseny responsiu/adaptatiu per a mòbil (Webby Winner and Webby People's Voice Winner in Websites and Mobile Sites: Best Responsive/Adaptive Design for Mobile). https://www.webbyawards.com/
  'Parir al segle XXI' està A la carta al web d'À Punt Mèdia
  - 12 de maig. Un nou reconeixement per a Parir al segle XXI. El docuweb sobre el part respectat va ser premiat com a millor documental interactiu en el festival Finnof (Festival Internacional de Nuevas Narrativas de No Ficción) a l'Argentina aquest mes de maig de 2021.
  - 3 de maig. Parir al segle XXI s'incorpora a la base de dades de documentals del prestigiós MIT (Massachusetts Institute of Tecnology).
  https://docubase.mit.edu/project/birth-in-the-21st-century/.
  - 10 de març. El docuweb Parir al segle XXI va estar nominat al World Press Photo digital storytelling contest com a millor interactiu de l'any. World Press Photo és la convocatòria de fotoperiodisme més prestigiosa del món. Des del 1955, cada any premien les millors fotografies i reportatges gràfics de mitjans de tot el món. I des del 2011, inclouen una categoria de periodisme multimèdia.
  https://www.worldpressphoto.org/collection/digitalstorytelling/2021/41466/2021-Digital-Storytelling-Contest